Aleșii s-au ales
Despre ce să scrii, dacă nu despre alegeri, nu? Forfoteală mare, suspans mediatic, bătălii electorale pînă la ultimul vot, secții fără contracandidați, bătăi, îmbrînceli și matrapaslîcuri făcute de oameni de la care nu ai ce aștepta mai mult și de oameni de la care te aștepți totuși să aibă măcar un pic de minte și simț al răspunderii, cozi de zeci de ore de așteptare cu sacii la ușa nu știu cărei autorități care ar trebui să preia dovada absolută a votului exprimat în fiecare secție.